b'\n_START_ARTICLE_\nJanez \xc5\xbdagar\n_START_SECTION_\n\xc5\xbdivljenjepis\n_START_PARAGRAPH_\n\xc5\xbdagar je od leta 1915 do 1920 v Ljubljani obiskoval klasi\xc4\x8dno gimnazijo in nato od leta 1923 do 1925 dramsko \xc5\xa1olo pri O. \xc5\xa0estu. Spodbujal je ustanovitev Zalo\xc5\xbebe Modra ptica in istoimenske revije (obe med 1929 do 1941), ki sta si kmalu pridobili velik ugled. \xc5\xbdagar je zalo\xc5\xbebo vodil ves \xc4\x8das delovanja, pri reviji pa ga je 1938 ob\xc4\x8dasno nadome\xc5\xa1\xc4\x8dal V. Bartol. V zalo\xc5\xbebi se je izkazal kot prodoren podjetnik, obenem pa je odkrival nove doma\xc4\x8de in tuje knji\xc5\xbeevnike. Zalo\xc5\xbebo je med obema vojnama razvil v eno najpomembnej\xc5\xa1ih slovenskih zalo\xc5\xbeb. K sodelovanju je pritegnil najpomembnej\xc5\xa1e doma\xc4\x8de prevajalce tistega \xc4\x8dasa: V. Levstika, O. \xc5\xbdupan\xc4\x8di\xc4\x8da S. Lebna in druge ter tudi doma\xc4\x8de pisce: V. Bartola, A. Gradnika, B. Vodu\xc5\xa1ka in druge. Okrog revije pa je zbral zlasti mlaj\xc5\xa1e avtorje, tu so iz\xc5\xa1le skoraj vse novele V. Bartola.\n_START_SECTION_\nLiterarno delo\n_START_PARAGRAPH_\n\xc5\xbdagar se je uveljavil tudi s samostojnim literarnim delom, pisal je liriko, zunaj poklicnih gledali\xc5\xa1\xc4\x8d pa sta bili uprizorjeni tudi dve njegovi drami Razdejanje (uprizorjena 1925) in Vrtinec (upr. 1929).'